کولت. آذ شاعر هابیل رضانورون "سورییادان مکتوب" شعرینی تقدیم ائدیر:
سلام شاعر عمی...
باغیشلا کی، سنه آتشلی سلام یوللایا بیلمیرم.
بوتون آتشلر بوردا مشغولدو.
دوزو من ده چوخ مشغولام...
باجیم کوکلاسینین قولونو ایتیریب، آغلاییر.
...ساکیتلشدیره بیلمیرم
هله اؤز آیاقیندان خبری یوخدو،
اونودا بیراز اولار ایتیریب.
دئمیشم پیشیک آپاریب
منه چؤرکین عطرینی یوللایا بیلمرسیز؟
داریخمیشام.
اللی ناغیل بوننان قاباق آنامی دا دمیر لئیلکلر آپاردی.
اوندان دا چؤرک عطری گلیردی.
آتامی آخیرینجی دفعه گؤرهنده اؤز ساققالینین ایچینده یوخا چیخدی.
بیر ده سیزده یاغیشلار وار دئییرلر قورغوشونسوز یاغیشلار...
سویوندان باریت ایگی گلمهیهن یاغیشلاری دئییرم.
وارسا اوندان دا یوللایارسیز
یوخ یوخ اؤزومچون دئمیرم....باجیم ایستییر...
من کیشییم! قورخمورام!
سیزین جیرتدانا دا دئیین کی، بورداکی دیولر ۶۰ تون آغیرلیغیندادی.
اؤزو ده هر گولنده بیر دمیر دیشی چیخیب بیر ائوی ییخیر...
سسلریده قریبهدی،
ائله بیل جننتله جهنم بیر بیرینه چیغیریر!
هه بیر ده کی، بوردا گوللر ده چوخ ادبلیدی بؤیوکلو، کیچیکلی، کیمی گؤرسلر گؤروشورلر...
نه ایسه شاعر عمی...
سن تانری ایله دانیشا بیلیرسن دئییرلر.
اونا دئیه بیلرسن باجیمین آیاقینی قایتاریب وئرسین؟
اؤزوم گوجله آیاقدا دایانمیشام،
آرتیق باجیمی قوللاریمدا توتا بیلمیرم...
میننت کیمی چیخماسین
سحر اذان سسینه اویانمیشام.
آخشامدی، بومبا سسیندن یاتا بیلمیرم!
جاواب گؤزلییرم...
azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab urd_Arab azb_Arab azb_Arab pes_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab